cyanic-selkie/wikianc huggingface dataset:
Assassin's Creed
Η σειρά δέχθηκε καλές κριτικές από το κοινό και τους κριτικούς, και έχει πουλήσει περισσότερα από 100 εκατομμύρια κομμάτια μέχρι τον Σεπτέμβριο του 2017. Οι δημιουργοί της σειράς δέχθηκαν έμπνευση από τη νουβέλα Alamut του Σλοβάκου Vladimir Bartol, ενώ τα κτίρια από την σειρά Prince of Persia.
Κινηματογραφική
"Κύριο λήμμα: Assassin's Creed (Ταινία)"""Μια ταινία ζωντανής-δράσης, το Assassin's Creed, τοποθετημένη στο ίδιο σύμπαν με τα βίντεοπαιχνίδια και άλλα μέσα, κυκλοφόρησε στις 21 Δεκεμβρίου του 2016 στις ΗΠΑ. Η παραγωγή της ταινίας ξεκίνησε τον Οκτώβρη του 2011, όταν η Sony Pictures έλαβε μέρος στις τελευταίες διαπραγματεύσεις με τη Ubisoft Motion Pictures για να φτιάξουν τη ταινία.
Εξωτερικοί σύνδεσμοι
Κατηγορία:Αποκαλυπτικά βιντεοπαιχνίδια Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια που έγιναν κόμικς‎ Κατηγορία:Βιντεοπαιχνίδια που έγιναν μυθιστορήματα Κατηγορία:Βιντεοπαιχνίδια που έγιναν ταινίες Κατηγορία:Βιντεοπαιχνίδια ανοικτού κόσμου Κατηγορία:Βιντεοπαιχνίδια με ιστορικό υπόβαθρο Κατηγορία:Βιντεοπαιχνίδια με εναλλασσόμενη ιστορία Κατηγορία:Βιντεοπαιχνίδια με παρκούρ Κατηγορία:Σειρές βιντεοπαιχνιδιών Κατηγορία:Εμπορικά σήματα οπτικοακουστικών μέσων
Το Πτώμα
Πλοκή
Ο Λευτέρης είναι ένας χωρισμένος, μοναχικός μεσήλικας, υπάλληλος γραφείου κηδειών στη Θεσσαλονίκη. Ένα Σάββατο τον καλούν για μια επείγουσα δουλειά, καθώς σε ένα διαμέρισμα βρέθηκε το πτώμα ενός ηλικιωμένου σε αποσύνθεση. Το πρόβλημα είναι ότι ενώ χρειάζεται η άδεια της κόρης του, του μοναδικού συγγενή, η αστυνομία αδυνατεί να έρθει σε επαφή μαζί της. Όταν τελικά εντοπίζεται, στην Ισπανία, πρέπει να περιμένουν έως τη Δευτέρα το πρωί, ώστε να έρθει με την πρώτη διαθέσιμη πτήση. Η έντονη δυσοσμία του νεκρού τους αναγκάζει να τον μεταφέρουν στην εξοχή. Το πρώτο βράδυ μένει με τον νεκρό ένας άλλος υπάλληλος και ο Λευτέρης γυρίζει σπίτι του. Το βράδυ της Κυριακής, αναλαμβάνει ο Λευτέρης να τον ξενυχτήσει. Ξαφνικά, το πτώμα ζωντανεύει και έχει μια υπερφυσική κουβέντα μαζί του. Του εξηγεί ότι έχει είκοσι χρόνια να δει την κόρη του και καίει μια φωτογραφία της που είχε μέσα στο σακάκι του. Το επόμενο πρωί, ο Λευτέρης ειδοποιείται ότι μπορεί να ξεκινήσει για το νεκροταφείο. Αποφασίζει, όμως, να αλλάξει κατεύθυνση και πηγαίνοντας στη θάλασσα, ρίχνει μέσα το φέρετρο με τον νεκρό.
Φιλωτερίς
Με το όνομα Φιλωτερίς (της Φιλωτέρας) είναι γνωστοί οι αρχαίοι οικισμοί του 3ου αιώνα π.Χ. που είχε κτίσει ο Πτολεμαίος Β΄ βασιλιάς της Αιγύπτου, προς τιμήν της αδελφής του Φιλωτέρας:
Το Πτώμα
Κριτική και διακρίσεις
Το κόμικ έλαβε καλές κριτικές, ιδιαίτερα για το σχέδιο του Πέτρου. Στα Comicdom Awards του 2012, ο Πέτρου κέρδισε το Βραβείο Καλύτερου Εξωφύλλου. Το άλμπουμ ήταν επίσης υποψήφιο για τα Βραβεία Καλύτερου Κόμικ, Καλύτερου Σεναριογράφου και Καλύτερου Καλλιτέχνη.
Παραπομπές
Κατηγορία:Ελληνικά κόμικς
Άντι Φρέιζερ
Ο Άντι Φρέιζερ (Andrew McLan "Andy" Fraser, 3 Ιουλίου 1952 - 16 Μαρτίου 2015) ήταν Άγγλος μπασίστας, γνωστός ως μέλος του hard rock συγκροτήματος Free.
Βιογραφία
Ο Φρέιζερ γεννήθηκε στην περιοχή Πάντιγκτον του Λονδίνου και η μουσική του εκπαίδευση ξεκίνησε κατά την παιδική του ηλικία με πιάνο, πριν ασχοληθεί με την κιθάρα κατά την εφηβεία του. Μετά την αποβολή του από το σχολείο του, προσπάθησε να ασχοληθεί επαγγελματικά με τη μουσική, μπαίνοντας στο "Hammersmith F.E. College" όπου γνώρισε τον Αλέξις Κόρνερ, γνωστό και ως "πατέρα των βρετανικών μπλουζ".
Σε ηλικία 15 ετών ξεκίνησε να παίζει μπάσο και εντάχθηκε για ένα μικρό χρονικό διάστημα στους Bluesbreakers του Τζον Μάγιαλ, για να γίνει την επόμενη χρονιά, μέλος των νεοσύστατων Free, μαζί με τους Πωλ Ρότζερς, Πωλ Κοσσόφ και Σάιμον Κερκ. Το συγκρότημα γνώρισε πολύ μεγάλη επιτυχία με το σινγκλ "All Right Now" από το δίσκο "Fire and Water", πριν διαλυθούν το 1971. Ο Φρέιζερ σχημάτισε τους Toby με τον κιθαρίστα Άντριαν Φίσερ και το ντράμερ Σταν Σπικ, χωρίς να κυκλοφορήσουν καμία από τις ηχογραφήσεις τους. Στα τέλη του 1971, επέστρεψε στους επανενωμένους Free, αλλά αποχώρησε και πάλι λίγους μήνες αργότερα.
Στη συνέχεια, δημιούργησε τους Sharks, κυκλοφορώντας μαζί τους το "First Water", το 1973. Μετά την αποχώρηση του από τους Sharks, ο Φρέιζερ σχημάτισε τους Andy Fraser Band ηχογραφώντας τους δίσκους "Andy Fraser Band" και "In Your Eyes", το 1975. Μετά τη διάλυση και αυτού του συγκροτήματος, ασχολήθηκε με τη συγγραφή μουσικής για άλλους καλλιτέχνες, γράφοντας κομμάτια για τον Ρόμπερτ Πάλμερ, τον Τζο Κόκερ, τον Ροντ Στιούαρτ, κ.α..
Πτολεμαΐδα (Κυρηναϊκή)
Η Πτολεμαΐδα ήταν αρχαία ελληνική πόλη της Κυρήνης. Ίσως να ονομάστηκε προς τιμή του Πτολεμαίου Γ΄ Ευεργέτη. Οι Ρωμαίοι την ονόμαζαν Τολμέτα, και οι σημερινοί Λιβίοι την λένε Τολμέιτα.
Άντι Φρέιζερ
Βιογραφία
Το 1984, κυκλοφόρησε το τρίτο του προσωπικό άλμπουμ με τίτλο "Fine, Fine Line", μαζί με τον κιθαρίστα Μάικλ Τόμπσον, τον μπασίστα Ντέιβιντ Φάραγκερ, τον κιμπορντίστα Μπομπ Μαρλέτ και το ντράμερ Τόνι Μπρονάγκελ.
Ο Φρέιζερ δήλωσε ότι είναι ομοφυλόφιλος και διαγνώστηκε με τον ιό του AIDS.
Πτολεμαΐδα (Κυρηναϊκή)
Ιστορική αναδρομή
Η πόλη ιδρύθηκε κατά πάσα πιθανότητα τον 7ο αιώνα π.Χ. και ήταν αποικία των κατοίκων της Βάρκης.
Άντι Φρέιζερ
Βιογραφία
Το 1994, έπαιξε με τον Πωλ Ρότζερς στο φεστιβάλ "Woodstock '94" και επανήλθε στα μουσικά δρώμενα το 2005 με τον δίσκο "Naked... and Finally Free". Τον Μάιο του 2006, έδωσε δύο συναυλίες στο "Temecula Community Arts Theatre" της Καλιφόρνια, τις πρώτες του ζωντανές εμφανίσεις μετά από δώδεκα χρόνια.
Πτολεμαΐδα (Κυρηναϊκή)
Εξωτερικοί σύνδεσμοι
Κατηγορία:Αρχαίες πόλεις της Λιβύης Κατηγορία:Αρχαίες ελληνικές αποικίες στη Λιβύη Κατηγορία:Εγκαταλελειμμένοι οικισμοί στη Λιβύη
Άντι Φρέιζερ
Βιογραφία
Το 2013, εμφανίστηκε και πάλι ζωντανά, με το προσωπικό σχήμα του Τόμπι Έρνσο, για λίγες συναυλίες στη Μεγάλη Βρετανία.
Ο Φρέιζερ πέθανε στις 16 Μαρτίου 2015 στην Καλιφόρνια, ενώ καταπολεμούσε το AIDS και τον καρκίνο.
Δισκογραφία
{|width="100%" align="center"|
Εξωτερικοί σύνδεσμοι
Free
Κατηγορία:Μπασίστες Κατηγορία:Ροκ μουσικοί Κατηγορία:Άγγλοι μουσικοί Κατηγορία:ΛΟΑΤ πρόσωπα από το Ηνωμένο Βασίλειο
Μαθητικές κινητοποιήσεις για το κλίμα
Στην Ελλάδα υπάρχει το τοπικό παράρτημα που έχει τον τίτλο Fridays for Future Greece, αλλά οι κινητοποιήσεις για το κλίμα δεν είναι τόσο διαδεδομένες όσο στην βόρεια Ευρώπη, αλλά έχει συμμετάσχει σε διεθνείς συγκεντρώσεις του κινήματος. Κέντρο του ελληνικού μαθητικού κινήματος για το κλίμα είναι η Αθήνα και η Θεσσαλονίκη με πορείες να γίνονται και σε άλλες πόλεις της Ελλάδας. Οι διαμαρτυρίες έχουν λάβει θετικά σχόλια από διάφορους φορείς στην Ελλάδα, όπως ο δήμος Αθηναίων, αλλά και τον πρωθυπουργό Κυριάκο Μητσοτάκη.
Απεργία 2015
Το 2015, μια ανεξάρτητη ομάδα μαθητών κάλεσαν τους μαθητές σε όλο τον κόσμο να απέχουν από τα μαθήματά τους στο σχολείο στην πρώτη ημέρα των εργασιών της διάσκεψης για την κλιματική αλλαγή στο Παρίσι στα πλαίσια Σύμβασης των Ηνωμένων Εθνών για τις Κλιματικές Μεταβολές. Στις 30 Νοεμβρίου, την πρώτη ημέρα της διάσκεψης οργανώθηκαν κινητοποιήσεις σε περισσότερες από 100 χώρες με πάνω από 50.000 συμμετοχές. Το κίνημα επικεντρώθηκε σε τρία αιτήματα: 100% καθαρή ενέργεια, παραμονή των ορυκτών καυσίμων στο έδαφος και παροχή βοήθειας στους πρόσφυγες οι οποίοι αναγκάζονται να εγκαταλείψουν την πατρίδα τους λόγω των κλιματικών αλλαγών. μικρογραφία|Διαμαρτυρία στο Βερολίνο στις 14 Δεκεμβρίου 2018. Οι μαθητές διαδήλωσαν μπροστά από το γερμανικό κοινοβούλιο στο Βερολίνο.
Απαρχές του κινήματος
Στις 20 Αυγούστου 2018, η μαθήτρια γυμνασίου Γκρέτα Τούνμπεργκ, αποφάσισε να απουσιάζει από τα μαθήματα του σχολείου της μέχρι τις εκλογές της 9ης Σεπτεμβρίου, μετά τον καύσωνα και τις πυρκαγιές που έπληξαν στη Σουηδία. Η ίδια ισχυρίζεται ότι αυτή η κίνηση ήταν εμπνευσμένη από τους ακτιβιστές στο σχολείο Πάρκλαντ. Ζητούσε από τη σουηδική κυβέρνηση να μειώσει τις εκπομπές άνθρακα σύμφωνα με τη Συμφωνία του Παρισιού, και διαμαρτυρήθηκε με το να κάθεται έξω από τη Ρίκσνταγκ κάθε μέρα κατά τη διάρκεια των σχολικών ωρών με τη πινακίδα Skolstrejk för klimatet (σχολική απεργία για το κλίμα). Στις 7 Σεπτεμβρίου, λίγο πριν από τις γενικές εκλογές, ανακοίνωσε ότι θα συνεχίσει να απέχει από τα μαθήματα κάθε Παρασκευή μέχρι η Σουηδία να ευθυγραμμιστεί με τη Συμφωνία του Παρισιού. Η Τούνμπεργκ επινόησε το σύνθημα FridaysForFuture, το οποίο κέρδισε την παγκόσμια προσοχή και ενέπνευσε μαθητές σχολείων από όλη την υφήλιο, να λάβουν μέρος σε μαθητικές κινητοποιήσεις.
Επέκταση του κινήματος
μικρογραφία|Σχολική απερχία για το κλίμα μπροστά από το Κοινοβούλιο, το Ελσίνκι, 11 Ιανουαρίου 2019 Εμπνευσμένοι από την Γκρέτα Τούνμπεργκ,  το Νοέμβριο του 2018 ξεκίνησαν μαζικές κινητοποιήσεις μαθητών. Στην Αυστραλία, χιλιάδες μαθητές εμπνεύστηκαν από την Τούνμπεργκ για απεργίες την Παρασκευή, αγνοώντας την έκκληση του πρωθυπουργού Σκοτ Μόρισον για "περισσότερη μάθηση στα σχολεία και λιγότερο ακτιβισμό". Τον Δεκέμβριο του 2018 οι κινητοποιήσεις συνεχίστηκαν σε τουλάχιστον 270 πόλεις, σε χώρες όπως η Αυστραλία, η Αυστρία, , το Βέλγιο, ο Καναδάς, , η Ολλανδία, η Γερμανία, η Φινλανδία, η Δανία, η Ιαπωνία, η Ελβετία, το Ηνωμένο Βασίλειο και τις Ηνωμένες Πολιτείες. μικρογραφία|Πλακάτ που αναγράφετε "Γιατί να μάθετε χωρίς μέλλον" (Βερολίνο, 25 Ιανουαρίου 2019) μικρογραφία|Πλακάτ που αναγράφει "Σεβασμός στην ύπαρξη ή να περιμένετε αντίσταση" και "Αλλάξτε το σύστημα, όχι το κλίμα!" μικρογραφία|Πλακάτ σε διαδήλωση στο Ινβαλίντενπαρκ του Βερολίνου στις 8 Φεβρουαρίου 2019 μικρογραφία|Διαδήλωση στην ιταλική πόλη [[Μπολτσάνο, 15 Φεβρουαρίου 2019]] Το 2019 έλαβαν χώρα κινητοποιήσεις στις χώρες που αναφέρθηκαν παραπάνω και διοργανώθηκαν για πρώτη φορά σε άλλες χώρες, και ιδίως: η Κολομβία, η Νέα Ζηλανδία και η Ουγκάντα. μικρογραφία|Διαδήλωση στις [[Περιοχή των Βρυξελλών|Βρυξέλλες, 24 Ιανουαρίου 2019]]Οι μεγαλύτερες μαζικές κινητοποιήσεις έγιναν στις 17 και 18 Ιανουαρίου, όταν τουλάχιστον 45.000 μαθητές βγήκαν να διαμαρτυρηθούν στην Ελβετία και τη Γερμανία, για τις ανεπαρκείς πολιτικές που αφορούν την υπερθέρμανση του πλανήτη.
Σε πολλές χώρες, συμπεριλαμβανομένης της Γερμανίας και του Ηνωμένου Βασιλείου, οι μαθητές ζήτησαν νομοθετική αλλαγή ώστε να δοθεί δικαίωμα ψήφου από την ηλικία των 16 ετών, ώστε να υπάρχει η δυνατότητα οι νέοι να επηρεάζουν τα αποτελέσματα εκλογών υπέρ τους.
Ο βέλγος υπουργός περιβάλλοντος στην περιοχή της Φλάνδρας Ζοκ Σωβλίζ παραιτήθηκε στις 5 Φεβρουαρίου του 2019, αφού ισχυρίστηκε ψευδώς ότι οι υπηρεσίες ασφαλείας είχαν στοιχεία ότι οι διαδηλώσεις είχαν κακόβουλο σκοπό.
Στις αρχές Φεβρουαρίου του 2019, 350 Ολλανδοί επιστήμονες υπέγραψαν ανοιχτή επιστολή υπέρ των σχολικών απεργιών στην Ολλανδία. Το γράμμα γράφει: "με βάση τα στοιχεία που παρέχονται από την κλιματική επιστήμη, οι ακτιβιστές έχουν δίκιο. Αυτός είναι ο λόγος που εμείς, ως επιστήμονες, τους υποστηρίζουμε."
Στην Αγγλία (13 Φεβρουαρίου 2019) μετά από ανοιχτές επιστολές υπέρ της Επανάστασης κατά της Εξαφάνισης το 2018, 224 πανεπιστημιακοί υπέγραψαν μια ανοιχτή επιστολή με την οποία δίνουν την "πλήρη υποστήριξη στους μαθητές" που συμμετέχουν στις κινητοποιήσεις.
Στις 15 Φεβρουαρίου του 2019 ο κλιματολογικός Στέφαν Ράμστορφ του Ινστιτούτου Έρευνας του Πότσδαμ για τη Κλιματική Επίδραση, μίλησε για το κλίμα σε συγκέντρωση μαθητών που διαμαρτύρονταν στο Πότσδαμ.
Στις 15 Φεβρουαρίου στο Ηνωμένο Βασίλειο έλαβαν χώρα κινητοποιήσεις σε περισσότερες από 30 τοποθεσίες, με πάνω από 60 δράσεις σε πόλεις και κωμοπόλεις, με εκτιμώμενο αριθμό 15.000 συμμετεχόντων.
Στις 5 Μαρτίου του 2019, 700 Γερμανοί ερευνητές υπέγραψαν αίτηση υποστήριξης στις σχολικές κινητοποιήσεις στη χώρα.
Στις 21 Φεβρουαρίου 2019, ο γενικός διευθυντής της Ευρωπαϊκής Ένωσης Ζαν-Κλοντ Γιούνκερ δήλωσε την πρόθεση να δαπανηθούν εκατοντάδες δισεκατομμύρια ευρώ για τον περιορισμό της κλιματικής αλλαγής, που ανέρχεται στο ένα τέταρτο του προϋπολογισμού της ΕΕ. Ανακοίνωσε αυτό σε ομιλία δίπλα από την Γκρέτα Τούνμπεργκ, και τα μέσα ενημέρωσης πίστωσαν το κίνημα σχολικών απεργιών με αυτή την ανακοίνωση.
Μεγάλη κινητοποίηση έγινε και στις 24 Μάϊου 2019 με πάνω από 900.000 διαδηλωτές σε πάνω από 100 χώρες. Το κίνημα των μαθητών για το κλίμα έχει συνεχίσει να επεκτείνεται και τον Σεπτέμβριο του 2019 υπήρξαν, σε δύο συγκεντρώσεις στις 20 και 27 Σεπτεμβρίου, πάνω από 6.000.000 διαδηλωτές σε πάνω από 3.000 τοποθεσίες. Στις 29 Νοεμβρίου 2019 έγινε άλλη μια μεγάλη κινητοποίηση, με τις κινητοποιήσεις να εξασθενούν σε μεγάλο βαθμό το 2020 λόγω της πανδημίας του κορονοϊού. Πιο πρόσφατα έγιναν στις 24 Σεπτεμβρίου κινητοποιήσεις σε πάνω από 1.400 πόλεις σε όλο το κόσμο. Υπήρχαν κινητοποιήσεις σε πάνω από 80 χώρες. Μερικές από τις μεγαλύτερες κινητοποιήσεις έγιναν στη Γερμανία, βασική χώρα του κινήματος, με την Τούνμπεργκ να παρίσταται στο Βερολίνο.
Παγκόσμια Κλιματική Απεργία για το Μέλλον
Η Παρασκευή 15 Μαρτίου 2019 είναι η πρώτη μεγάλη μαθητική παγκόσμια κινητοποίηση για το κλίμα, με πάνω από ένα εκατομμύριο παιδιά και άλλους διαδηλωτές σε πάνω 100 χώρες και πάνω από 35 πολιτείες των ΗΠΑ να διαδηλώνουν από το σχολείο, υποστηριζόμενοι από μερικές από τις μεγαλύτερες περιβαλλοντικές ομάδες. Στις 14 Μαρτίου, η ιστοσελίδα FridaysForFuture.org είχε καταγράψει 1659 εκδηλώσεις σε 106 χώρες. Στην Ελλάδα οι συγκεντρώσεις σε Αθήνα και Θεσσαλονίκη την ημέρα εκείνη είχαν περίπου 1.000 διαδηλωτές συνολικά.
Την 1η Μαρτίου 2019, 150 μαθητές από την παγκόσμια συντονιστική ομάδα της κλιματικής απεργίας (15 Μαρτίου), συμπεριλαμβανομένης της Γκρέτα Τούνμπεργκ, εξέδωσε μια ανοιχτή επιστολή στον The Guardian. Στη Σκωτία, τα δημοτικά συμβούλια της Γλασκώβης, του Εδιμβούργο, του Χάιλαντ και του Φάιφ επέτρεψαν στα παιδιά να παρακολουθήσουν το απεργίες. Στη Φινλανδία έχουν σταλεί υπεύθυνες δηλώσεις γονικής συναίνεσης, και στη φινλανδική πόλη Τούρκου η σχολική επιτροπή της πόλης διακήρυξε ότι τα παιδιά έχουν συνταγματικό δικαίωμα να λάβουν μέρος στις απεργίες.
Υποστήριξη από επιστήμονες
Στη Γερμανία μια ομάδα πάνω από 20.000 επιστημόνων ίδρυσαν την ομάδα Επιστήμονες για το Μέλλον (αγγλικά: Scientists for Future) για να υποστηρίξουν την ορθότητα των απαιτήσεων του κινήματος. Στη Γερμανία υπάρχουν αρκετές επαγγελματικές ομάδες που έχουν φτιάξει παρόμοιες ομάδες.
Εξωτερικοί σύνδεσμοι
Κατηγορία:Υπερθέρμανση του πλανήτη Κατηγορία:Εκπαίδευση στη Σουηδία Κλιμα Κατηγορία:Κινήματα και οργανώσεις για την κλιματική αλλαγή
Κεντάκι
Η Κοινοπολιτεία του Κεντάκι ή Κεντάκυ (αγγλικά: Commonwealth of Kentucky) είναι ανατολική κεντρική πολιτεία των ΗΠΑ. Έχει έκταση 104.656 τ.χλμ. και πληθυσμό 4.539.130 κατοίκους (εκτίμηση 2022). Το Κεντάκι κανονικά περιλαμβάνεται στην ομάδα των Νότιων ΗΠΑ (συγκεκριμένα στον Ορεινό Νότο), αλλά μερικές φορές περιλαμβάνεται, γεωγραφικά και πολιτισμικά, στις Μεσοδυτικές.
Πρωτεύουσα του Κεντάκι, είναι το Φράνκφορτ (27.755 κ.), ενώ μεγαλύτερη πόλη της πολιτείας, είναι το Λούισβιλ (766.757 κ.).
Το Κεντάκι είναι μια από τις τέσσερεις πολιτείες των ΗΠΑ που συγκροτήθηκαν ως κοινοπολιτεία (οι άλλες τρεις είναι η Βιρτζίνια, η Πενσυλβάνια, και η Μασσαχουσέττη). Αρχικά τμήμα της Βιρτζίνια, το 1792 έγινε η 15η πολιτεία που εισήλθε στην Ένωση. Το Κεντάκι είναι η 37η μεγαλύτερη πολιτεία όσον αφορά την έκταση γης και κατατάσσεται 26η σε πληθυσμό.
Το Κεντάκι είναι γνωστό ως η «Πολιτεία του Μπλε Γρασιδιού» (Bluegrass State), ένα ψευδώνυμο βασισμένο στο γεγονός ότι το μπλε γρασίδι είναι παρόν σε πολλές πελούζες και λιβάδια σε όλη την έκταση της πολιτείας, βασισμένο στο εύφορο έδαφος. Έκανε δυνατή τη δημιουργία υψηλής ποιότητας κτηνοτροφίας, και ειδικότερα καλοθρεμμένα αγωνιστικά άλογα. Είναι μια γη με ποικίλα περιβάλλοντα και άφθονες πηγές, περιλαμβάνοντας το μακρύτερο σπηλαιολογικό δίκτυο του κόσμου, το Εθνικό Πάρκο του Σπηλαίου του Μαμούθ το μεγαλύτερο μήκος των πλωτών υδάτινων οδών και ρευμάτων στις Κάτω 48 πολιτείες καθώς και των δυο μεγαλυτέρων τεχνικών λιμνών που βρίσκονται ανατολικά του Μισσισσιππή.
Η πολιτεία αυτή, είναι επίσης γνωστή από το μεγαλύτερο σε ποσοστό πληθυσμού ελαφιών και γαλοπούλων που ζουν στις ΗΠΑ, όπου και το μεγαλύτερο πάρκο αγέλης ελαφιών ανατολικά της Μοντάνα, αλλά και για τα σημαντικότερα ανθρακωρυχεία των ΗΠΑ. Τέλος η πολιτεία του Κεντάκι είναι επίσης γνωστή από τους ίππους ιπποδρομιών, την παραγωγή του γνωστού ουίσκι μπέρμπον, την τοπική μουσική "Μπλου-γκρας", την αυτοκινητοβιομηχανία, καπνοβιομηχανία και την Ακαδημία Καλαθοσφαίρισης.
Γεωγραφία
μικρογραφία|δεξιά|Το [[πεδίο άνθρακα του ανατολικού Κεντάκι, ως περιοχής, είναι γνωστή για το τραχύ ανάγλυφο της]]
Βλέπε επίσης:Κατάλογος κομητειών του Κεντάκι, Η ανθρακωρυχεία στο Κεντάκι.
Το Κεντάκι θεωρείται ότι βρίσκεται στον Άνω Νότο. Όχι και τόσο συχνά περιλαμβάνεται στα Μεσοδυτικά. Ένα σημαντικό τμήμα του ανατολικού Κεντάκι είναι τμήμα της Απαλαχίας.
Το Κεντάκι συνορεύει με επτά πολιτείες, από τα Μεσοδυτικά και τα Νοτιοανατολικά. Η Δυτική Βιρτζίνια βρίσκεται στα ανατολικά, η Βιρτζίνια στα νοτιοανατολικά, το Τενεσσί στα νότια, το Μιζούρι στα δυτικά, το Ιλινόις και η Ιντιάνα στα βορειοδυτικά, και το Οχάιο στα βόρεια και βορειοανατολικά. Μόνο το Μιζούρι και το Τενεσσί, που αμφότερα συνορεύουν με οκτώ πολιτείες, αγγίζουν περισσότερες πολιτείες.
Το βόρειο όριο του Κεντάκι δημιουργείται από τον Ποταμό Οχάιο και το δυτικό του όριο από τον Ποταμό Μισισιπή. Τα επίσημα όρια της πολιτείας βασίζονται στις κοίτες των ποταμών όπως υπήρχαν όταν το Κεντάκι έγινε πολιτεία το 1792. Σε αρκετά μέρη, οι ποταμοί έχουν αλλάξει κοίτη μακριά από τα αρχικά τους όρια. Για παράδειγμα, αυτοί που ταξιδεύουν στον US 41 από το Χέντερσον, αφότου περάσουν τον Ποταμό Οχάιο, θα βρίσκονται στο Κεντάκι για περίπου μισό μίλι (800 m) ακόμη στην βόρεια πλευρά. Ο Waterworks Road, είναι μέρος του μόνου χερσαίου συνόρου μεταξύ Ιντιάνα και Κεντάκι.
Το Κεντάκι είναι η μόνη πολιτεία των Η.Π.Α. που έχει ένα μη συνεχόμενο τμήμα ως εξωτερικό θύλακο περιβαλλόμενο από άλλες πολιτείες. Η Κομητεία Φούλτον, στην άκρα δυτική γωνία της πολιτείας, περιλαμβάνει το "Kentucky Bend". Αυτό το μικρό κομμάτι του Κεντάκι στον Ποταμό Μισσισσιππή, που συνορεύει με το Μιζούρι και είναι προσβάσιμο μέσω του Τενεσί, δημιουργήθηκε με τον Σεισμό της Νέας Μαδρίτης του 1812 αλλάζοντας την κοίτη του ποταμού.
Περιοχές
thumb|280px|right|Οι περιοχές του Κεντάκι (κάντε κλικ στην εικόνα για τις πληροφορίες χρωματικού κώδικα.) μικρογραφία|δεξιά|Η [[Αγορά Τζάκσον και το δυτικό Πέννυραιλ είναι περιβάλλον πολλών βάλτων με φαλακρά κυπαρίσσια/tupelo]]
Το Κεντάκι μπορεί να διαιρεθεί σε πέντε βασικές περιοχές: το Οροπέδιο Κούμπερλαντ στα ανατολικά, την βόρεια-κεντρική Bluegrass region, το νότιο-κεντρικό και δυτικό Οροπέδιο Πέννυρογιαλ, τα Western Coal Fields και η άκρα δυτική Jackson Purchase. Η Bluegrass region συνήθως διαιρείται σε δύο περιοχές, την Inner Bluegrass—τα περιβάλλοντα 145 χλμ. γύρω από το Λέξινγκτον—και την Outer Bluegrass—την περιοχή που περιέχει το μεγαλύτερο μέρος του Βόρειου τμήματος της πολιτείας, πάνω από το Knobs. Μεγάλο μέρος του εξωτερικού Bluegrass βρίσκεται στην περιοχή Eden Shale Hills, που αποτελείται από χαμηλούς, απότομους, και πολύ στενούς λόφους. Αυτός ο χάρτης είναι μια χονδρική απεικόνιση των περιοχών επειδή βασίζεται ευρέως στις κομητειακές γραμμές· ως επακόλουθο, η Inner Bluegrass εμφανίζεται μεγαλύτερη από ότι είναι, και το Οροπέδιο Κούμπερλαντ εμφανίζεται λίγο μικρότερο. Η τελευταία περιοχή είναι κοινώς γνωστή στο Κεντάκι ως East Kentucky Coal Field. Ας σημειωθεί ο ενικός· αυτές οι περιοχές δεν είναι οι τοποθεσίες «περιοχών» άνθρακα αλλά μια συνεχόμενη περιοχή με πολλές επικαλύπτουσες ραφές· το West Kentucky Coal Field είναι μέρος της Λεκάνης του Ιλινόις.
Κλίμα
Ευρισκόμενο στο νοτιοανατολικό εσωτερικό τμήμα της Βόρειας Αμερικής, το Κεντάκι έχει ένα κλίμα που μπορεί να περιγραφεί ως υγρό υποτροπικό κλίμα (Κλιματική ταξινόμηση Κέππεν: Cfa). Οι μηνιαίες μέσες θερμοκρασές στο Κεντάκι ποικίλουν από υψηλό θερινών ημερών 87 °F (31 °C) σε χαμηλό χειμώνα 23 °F (−5 °C). Οι μέσες καταιωνίσεις είναι 46 inch (1.200 mm) τον χρόνο. Το Κεντάκι βιώνει και τις τέσσερις εποχές, συνήθως με ισχυρές διακυμάνσεις στην δριμύτητα του θέρους και του χειμώνα από έτος σε έτος. Η υψηλότερη καταγεγραμμένη θερμοκρασία του Κεντάκι ήταν 114 °F (46 °C) στο Γκρίνσμπεργκ στις 28 Ιουλίου 1930 ενώ η χαμηλότερη καταγεγραμμένη θερμοκρασία ήταν −34 °F (−37 °C) στη Συνθιάνα στις 28 Ιανουαρίου 1963.
Νόμος και κυβέρνηση
Το Κεντάκι είναι μία από τις τέσσερις πολιτείες των ΗΠΑ που χρησιμοποιούν ανεπίσημα τον όρο κοινοπολιτεία, τον οποίο κληρονόμησε από την Βιρτζίνια. Το Κεντάκι είναι επίσης μια από τις πέντε μόνο πολιτείες που εκλέγει τους πολιτειακούς αξιωματούχους του σε περιττά (μονά) αριθμητικά έτη (οι άλλες είναι: η Λουιζιάνα, ο Μισσισσιππής, το Νιου Τζερσεϋ, και η Βιρτζίνια). Το Κεντάκι διεξάγει εκλογές για αυτά τα αξιώματα κάθε 4 έτη στα έτη που προηγούνται των ετών των Προεδρικών εκλογών. Έτσι, το τελευταίο έτος που το Κεντάκι εξέλεξε Κυβερνήτη ήταν το 2011· η επόμενη εκλογή κυβερνήτη θα λάβει χώρα το 2015, με τις μελλοντικές εκλογές κυβερνήτη να λαμβάνουν χώρα το 2019, 2023, 2027, κλπ.
Βλέπε επίσης:Κατάλογος Κυβερνητών του Κεντάκι, Γερουσία του Κεντάκι, Βουλή των Αντιπροσώπων του Κεντάκι
Εκτελεστικός κλάδος
Αρχηγός του εκτελεστικού κλάδου είναι ο Κυβερνήτης που υπηρετεί ως αρχηγός του κράτους και αρχηγός της κυβέρνησης. Ο αναπληρωτής κυβερνήτης, μπορεί ή όχι να έχει εκτελεστικές αρμοδιότητες ανάλογα αν το άτομο είναι ή όχι μέλος της κυβέρνησης. Υπό το ισχύον Σύνταγμα του Κεντάκι, ο αναπληρωτής κυβερνήτης αναλαμβάνει τα καθήκοντα του κυβερνήτη μόνο εάν ο κυβερνήτης είναι ανίκανος να τα εκπληρώσει. (Πριν το 1992, ο αναπληρωτής κυβερνήτης ανελάμβανε την εξουσία όποτε ο κυβερνήτης ήταν εκτός της πολιτείας.) Ο κυβερνήτης και ο αναπληρωτής κυβερνήτης συνήθως διαγωνίζονται σε ένα κοινό ψηφοδέλτιο (επίσης υπό μια συνταγματική τροποποίηση του 1992), και εκλέγονται για τετραετείς θητείες.
Σημερινός Κυβερνήτης του Κεντάκι, από τις 10 Δεκεμβρίου 2019, είναι ο Δημοκρατικός Άντι Μπεσίρ, με αναπληρώτρια κυβερνήτρια την Τζάκλιν Κόλμαν.
Άλλα εκλεγόμενα συνταγματικά αξιώματα περιλαμβάνουν: τον Υπουργό Εσωτερικών (The Secretary of State), τον Υπουργό Διαιοσύνης (Attorney General), τον Εκτιμητή-Ελεγκτή (Auditor of Public Accounts), τον Υπουργό Οικονομικών (State Treasurer) και τον Επίτροπο Γεωργίας (Commissioner of Agriculture). Η Δημοκρατική Ιλέιν Ν. Ουώκερ είναι η τρέχουσα υπουργός Εσωτερικών. Ο ανώτερος κατήγορος της κοινοπολιτείας, ο αξιωματούχος που επιβάλλει τον νόμο, και ο νομικός αξιωματούχος είναι ο υπουργός Δικαιοσύνης. Ο παρών υπουργός Δικαιοσύνης του Κεντάκι είναι ο Δημοκρατικός Τζακ Κόνγουεϊ. Ο Εκτιμητής-Ελεγκτής είναι ο Δημοκρατικός Κριτ Λουάλλεν. Ο Δημοκρατικός Τοντ Χόλλενμπαχ είναι ο σημερινός υπουργός Οικονομικών. Ο πρώην καλαθοσφαιριστής του University of Kentucky Ρίτσι Φάρμερ, Ρεπουμπλικανός, είναι ο σημερινός Επίτροπος Γεωργίας.
Νομοθετικός κλάδος
Ο νομοθετικός κλάδος του Κεντάκι αποτελείται από ένα διθάλαμο σώμα γνωστό ως η Γενική Συνέλευση του Κεντάκι.
Η Βουλή των Αντιπροσώπων, έχει 100 μέλη, και ηγείται αυτής ο Πρόεδρος της Βουλής, που αυτή τη στιγμή είναι ο Δημοκρατικός Γκρεγκ Στούμπο.
Δικαστικός κλάδος
Ο δικαστικός κλάδος του Κεντάκι ονομάζεται «Kentucky Court of Justice» και περιλαμβάνει δικαστήρια περιορισμένης δικαιοδοσίας που ονομάζονται Περιφερειακά Δικαστήρια· τα δικαστήρια γενικής δικαιοδοσίας ονομάζονται Circuit Courts.
Αντίθετα με τους ομοσπονδιακούς δικαστές, οι οποίοι συνήθως διορίζονται, οι δικαστές που υπηρετούν στα πολιτειακά δικαστήρια του Κεντάκι επιλέγονται από το λαό σε μη κομματικές εκλογές.
Ομοσπονδιακή αντιπροσώπευση
Οι δύο Γερουσιαστές του Κεντάκι, είναι ο Ηγέτης της Μειοψηφίας της Γερουσίας Μιτς ΜακΚόννελ και ο Ραντ Πολ, αμφότεροι Ρεπουμπλικανοί. Η πολιτεία διαιρείται σε έξι Κογκρεσιακές Περιφέρειες, που τις εκπροσωπούν οι Ρεπουμπλικανοί Εντ Ουίτφιλντ (1η), ο Μπρετ Γκούτρι (2η), ο Τζέοφ Ντέιβις (4η), και ο Χαλ Ρότζερς (5η), και οι Δημοκρατικοί Τζον Γιάρμουθ (3η) και ο Μπεν Τσάντλερ (6η).
Δικαστικά, το Κεντάκι διαιρείται σε δύο Ομοσπονδιακές περιφέρειες δικαστηρίων: την Ανατολική Περιφέρεια του Κεντάκι και την Δυτική Περιφέρεια του Κεντάκι. Οι ακροάσεις για τις εφέσεις γίνονται στο Εφετείο της Έκτης Περιφέρειας που έχει την βάση του στο Σινσινάτι του Οχάιο.
Πολιτικά
Περαιτέρω πληροφορίες:Δύναμη των πολιτικών κομμάτων στο Κεντάκι
Όσον αφορά τα πολιτικά, το Κεντάκι διεκδικήθηκε πολύ σκληρά και έκλινε ελαφρώς προς το Δημοκρατικό Κόμμα, αν και δεν περιλήφθηκε ποτέ στον «Συμπαγή Νότο». Το 2006, το 57,05% των ψηφοφόρων της πολιτείας ήταν επίσημα εγγεγραμμένοι ως Δημοκρατικοί, το 36,55% ως Ρεπουμπλικανοί, και το 6,39% σε κάποιο άλλο πολιτικό κόμμα. Παρόλ'αυτά, η πολιτεία συχνά υποστηρίζει Ρεπουμπλικανούς υποψηφίους για ομοσπονδιακά αξιώματα.
Στις εκλογές του 2008, όμως, η πολιτεία έχασε το προνόμιο του να είναι bellwether όταν ο Τζον ΜακΚέιν, ο οποίος κέρδισε στο Κεντάκι, έχασε την λαϊκή και εκλεκτορική ψήφο έναντι του Μπαράκ Ομπάμα (ο ΜακΚέιν κέρδισε το Κεντάκι με 57 έναντι 41%). Η Κοινοπολιτεία υποστήριξε τους τρεις προηγούμενους Δημοκρατικούς που είχαν εκλεγεί στον Λευκό Οίκο, όλοι εκλεγμένοι από Νότιες πολιτείες: τον Λίντον Τζόνσον (Τέξας) το 1964, τον Τζίμι Κάρτερ (Τζόρτζια) το 1976, και τον Μπιλ Κλίντον (Αρκάνσας) το 1992 και το 1996. Στις προεδρικές εκλογές, η πολιτεία έχει γίνει Ρεπουμπλικανικό προπύργιο, υποστηρίζοντας τους προεδρικούς υποψηφίους αυτού του κόμματος με διψήφιες διαφορές το 2000, το 2004 και το 2008. Σε πολιτειακό επίπεδο και στις περισσότερες τοπικές περιοχές,το Δημοκρατικό Κόμμα είναι το κυρίαρχο κόμμα.
Εξωτερικοί σύνδεσμοι
Κατηγορία:Πολιτείες των ΗΠΑ
Καρύδα
Η καρύδα είναι ο καρπός του φυτού κοκοφοίνικα (Cocos nucifera) που είναι μέλος της οικογένειας των Φοινικοειδών. Είναι το μόνο αποδεκτό είδος στο γένος Cocos. Ο όρος καρύδα μπορεί να αναφέρεται σε ολόκληρο το φυτό (κοκοφοίνικας), τον σπόρο ή τον καρπό, ο οποίος βοτανολογικά είναι δρύπη και όχι κάρυο. Ο όρος προέρχεται από την πορτογαλική και ισπανική λέξη coco, του 16oυ αιώνα, που σημαίνει «κεφάλι» ή «κρανίο» από τις τρεις εγκοπές στο κέλυφος της καρύδας που μοιάζουν με χαρακτηριστικά προσώπου.
Περιγραφή
Όπως και άλλα φρούτα, αποτελείται από τρία στρώματα: το εξωκάρπιο, το μεσοκάρπιο και το ενδοκάρπιο. Το εξωκάρπιο είναι πράσινο ή ιώδες. Όταν οι καρύδες πωλούνται συνήθως το εξωκάρπιο έχει αφαιρεθεί. Το μεσοκάρπιο είναι ξυλώδες και ινώδες και το ενδοκάρπιο είναι πολύ σκληρό. Το ενδοκάρπιο έχει τρεις θέσεις εκβλαστήσεις (εγκοπές), τα οποία είναι εύκολα ορατά όταν αφαιρεθεί το εξωκάρπιο και το μεσοκάρπιο. Το ενδοκάρπιο είναι σαρκώδες εξωτερικά και υγρό, γλυκό και γαλακτώδες προς το κέντρο, πλούσιο σε πρωτεΐνες και λιπαρές ουσίες. Μια ώριμη καρύδα ζυγίζει περίπου 1,44 κιλά.
Χρήσεις
Η καρύδα είναι γνωστή για τη εκτεταμένη χρήση που έχουν τα μέρη της και συναντάται στους τροπικούς. Η καρύδα αποτελεί μέρος της καθημερινής διατροφής πολλών ανθρώπων. Είναι διαφορετική από οποιαδήποτε άλλο φρούτο, επειδή περιέχει μεγάλη ποσότητα από ένα διαυγές υγρό και όταν είναι άγουρη είναι γνωστή ως «tender-nuts» ή «jelly-nuts». Όταν ωριμάσει, εξακολουθεί να περιέχει υγρό και μπορεί να χρησιμοποιηθεί ως σπόρος ή υποβάλλεται σε επεξεργασία για να δώσει έλαιο από τον πυρήνα της, κάρβουνο από το σκληρό κέλυφός της και ίνες (κοκοφοίνικα) από το φλοιό της. Το ενδοσπέρμιο αρχικά είναι σε πυρηνική φάση και ανασταλμένο με νερό καρύδας. Το έλαιο και το γάλα που προέρχεται από αυτό χρησιμοποιούνται συνήθως στο μαγείρεμα και στο τηγάνισμα. Το έλαιο της καρύδας χρησιμοποιείται επίσης σε σαπούνια και καλλυντικά. Το διαυγές υγρό νερό καρύδας που υπάρχει μέσα είναι πόσιμο. Οι φλοιοί και τα φύλλα της μπορούν να χρησιμοποιηθούν ως υλικό για να γίνουν διάφορα προϊόντα επίπλωσης, διακόσμησης κ.ά.. Χρειάζονται περίπου 6000 ώριμες καρύδες για την παραγωγή ενός τόνου κόπρα, δηλαδή αποξηραμένης σάρκας. Έχει επίσης, πολιτιστική και θρησκευτική σημασία σε πολλές κοινωνίες που χρησιμοποιείται.
Καλλιέργεια
Σε εύφορα μέρη, ένας ψηλός κοκοφοίνικας μπορεί να αποφέρει έως και 75 καρπούς ανά έτος, αλλά πιο συχνά αποδίδει λιγότερο από 30, κυρίως λόγω της κακής πολιτιστικής πρακτικής. Λαμβάνοντας υπόψη την ύπαρξη των κατάλληλων συνθηκών καλλιέργειας του κοκοφοίνικα, το δέντρο παράγει τον πρώτο καρπό του στα έξι με δέκα χρόνια του και χρειάζεται 15 με 20 χρόνια για να φτάσει στο αποκορύφωμα της παραγωγής του.
Λίμνη Ρέιντηρ
Η Λίμνη Ρέιντηρ (αγγλ. Reindeer Lake), απαντώμενη και με τη μεταφρασμένη ονομασία της ως Λίμνη των Ταράνδων (εξάλλου και η αγγλική είναι η μετάφραση της έννοιας της αρχικής, αλγκονκιανής ονομασίας), είναι μεγάλη λίμνη στον δυτικό-κεντρικό Καναδά, στα σύνορα των επαρχιών Σασκάτσουαν και Μανιτόμπα. Είναι η ένατη μεγαλύτερη λίμνη του Καναδά, αλλά και η 24η έως 26η μεγαλύτερη σε ολόκληρη τη Γη: έχει έκταση 5.650 τετραγωνικά χιλιόμετρα, από τα οποία το 8% υπάγεται στην επαρχία Μανιτόμπα και το 92% στη Σασκάτσουαν.
Γεωγραφία
Η Λίμνη των Ταράνδων έχει μια πολύ δαντελωτή όχθη και περιέχει πολυάριθμα μικρά νησιά. Οι όχθες της είναι σχεδόν ακατοίκητες, με τρεις μόνο οικισμούς σε μήκος όχθης χιλιάδων χιλιομέτρων: στην ανατολική βρίσκεται το χωριό Κινούσαο, στη βόρεια όχθη το Μπρότσετ και στο νότιο άκρο το Σάουθεντ. Από αυτό το άκρο παροχετεύεται η περίσσεια νερού της λίμνης, δια του ομώνυμου ποταμού Ρέιντηρ και του ελεγχόμενου υπερχειλιστικού φράγματος Χουάιτσαντ, στον Ποταμό Τσώρτσιλ και από εκεί στα ανατολικά, στον Κόλπο Χάντσον.
Ιστορική ανάπτυξη
Αρκετοί από τους πρώτους εξερευνητές του δυτικού Καναδά, όπως ο Ντέιβιντ Τόμσον, διέσχισαν τη λίμνη. Η Λίμνη Ρέιντηρ δεν διεδραμάτισε σπουδαίο ρόλο στο εμπόριο της γούνας, καθώς μόνο λίγα και βραχύβια εμπορικά πόστα στήθηκαν εκεί. Σήμερα οι δρόμοι που παρέχουν πρόσβαση στις όχθες είναι ο 102 του Σασκάτσουαν, που τερματίζει στο Σάουθεντ, και ο 302 της Μανιτόμπα.
Αλιεία
Η αλιεία (ψάρεμα) αποτελεί σημαντική δραστηριότητα στη λίμνη και πολλοί ερασιτέχνες αλιείς προσελκύονται από τα καθάρια και βαθιά νερά της. Οι μεγάλοι ποταμόλουτσοι αφθονούν και αποτελούν «τρόπαια» αλιευτικών διαγωνισμών (αθλητική αλιεία). Διεξάγεται επίσης και ελαφρά επαγγελματική (εμπορική) αλιεία. Μερικά άλλα είδη ψαριών στη λίμνη είναι τα Sander vitreus, Perca flavescens, Salvelinus namaycush, Thymallus arcticus, Coregonus clupeaformis, Prosopium cylindraceum, Lota lota, Catostomus commersonii και Catostomus catostomus.
Αρκετοί όρμοι και νησιά στη λίμνη έχουν καταλύματα για περιστασιακούς και μη ψαράδες.
Εξωτερικοί σύνδεσμοι
Ρειντηρ Λιμνη Ρειντη Ρειντηρ
Ευρωπαϊκό Πρωτάθλημα Ποδοσφαίρου Κ-17
Το Ευρωπαϊκό Πρωτάθλημα της UEFA για Παίδες ή Κάτω των 17 ετών (Κ-17) είναι ετήσια ποδοσφαιρική διοργάνωση. Από το 1982 μέχρι το 2001 το πρωτάθλημα ήταν για ηλικίες κάτω των 16 ετών (Κ-16).
Νικητές
<div id="1_2">1 Δεν γίνεται πλέον αγώνας για την 3η θέση έπειτα από τη διοργάνωση του 2006.
Παραπομπές
Κατηγορία:Διοργανώσεις UEFA (εθνικές ομάδες)
Αλιτζάν Καϊνάρ
Σπουδάζει μηχανική στο Πανεπιστήμιο Μπαχτσεσεχίρ της Κωνσταντινούπολης.
Συμμετείχε στο αγώνισμα του φινν στους Ολυμπιακούς Αγώνες 2012, όπου κατατάχθηκε 18ος με 154 βαθμούς. Συμμετείχε στο ίδιο αγώνισμα στους Ολυμπιακούς Αγώνες 2016, τερματίζοντας 13ος.
Ντένις Ρόντμαν
Ο Ντένις Κιθ Ρόντμαν (αγγλικά: Dennis Keith Rodman, γεννήθηκε 13 Μαΐου 1961) είναι Αμερικανός πρώην καλαθοσφαιριστής, παλαιστής και ηθοποιός. Έγινε γνωστός από την καριέρα του ως παίκτης της καλαθοσφαίρισης του NBA, ως ένας από τους πιο ικανούς ριμπάουντερ, τους καλύτερους αμυντικούς και τους πιο ιδιόρρυθμους χαρακτήρες στο ιστορία του επαγγελματικού παιχνιδιού.
Βιογραφία
Ο Ρόντμαν ήταν μπασκετμπολίστας από ένα κολέγιο που θεωρείται δευτεροβάθμιο (Νοτιοανατολικό Πανεπιστήμιο της Οκλαχόμα). Λόγω του χαμηλού επιπέδου ανταγωνισμού στην Εθνική Ένωση (NAIA), ο Ρόντμαν διέπρεψε σε όλους τους τρόπους παιχνιδιού, έχοντας κατά μέσο όρο 24 πόντους και 17 ριμπάουντ στο τελευταίο έτος του κολεγίου του, εν μέρει χάρη στον αθλητικό του χαρακτήρα.
Παρά το γεγονός ότι το ύψος του (2,02 μέτρα) είναι σχετικά χαμηλό για τη θέση και την έλλειψη σωματικού όγκου, αγωνιζόταν ως πάουερ φόργουρντ, θεωρούμενος ως ένας από τους καλύτερους στη θέση αυτή όλων των εποχών με έμφαση στον αμυντικό κυρίως τομέα. Με επτά τίτλους πρώτου ριμπάουντερ στην κανονική περίοδο υστερεί μόνο του Ουίλτ Τσάμπερλεϊν στην ιστορία του ΝΒΑ. Επιλέχθηκε στην 27η θέση του Ντραφτ του NBA το 1986 από τους Ντιτρόιτ Πίστονς. Ξεκίνησε αγωνιζόμενος ως σμολ φόργουορντ, αλλά η ικανότητά του στα ριμπάουντ τον μετακίνησε κοντύτερα στη ρακέτα. Έχει κατακτήσει πέντε πρωταθλήματα NBA - δύο με τους Ντιτρόιτ Πίστονς τη διετία 1989–1990 και τρία με τους Σικάγο Μπουλς την τριετία 1996–1998, ενώ αναδείχθηκε καλύτερος αμυντικός παίκτης του πρωταθλήματος δύο φορές. Την πρώτη χρονιά κατακτά το πρωτάθλημα και για πρώτη φορά τρεις παίκτες από την ίδια ομάδα ονομάστηκαν στην Καλύτερη Αμυντική Ομάδα (Ρόντμαν, Σκότι Πίπεν, Μάικλ Τζόρνταν). Εκείνη τη χρονιά, οι Μπουλς σημείωσαν ρεκόρ νικών στην κανονική περίοδο: 72 νίκες έναντι 10 ήττων. Κέρδισαν τον τίτλο ξανά το 1997 και το 1998, δίνοντας στους Μπουλς το δεύτερο three-peat (τρεις τίτλοι στη σειρά) την ίδια δεκαετία.
Έχει εμφανιστεί στον κινηματογράφο, ασχολήθηκε με την πάλη με τον Καρλ Μαλόουν με το όνομα "Ροντσίλα". Στις 12 Ιουλίου 1998, σε συνεργασία με τον Χαλκ Χόγκαν, αντιμετωπίζει τους Diamond Dallas Page και Μαλόουν σε αγώνα επαγγελματικής πάλης. Διακρίθηκε για τα πολύχρωμα χτενίσματα του, τα piercing του και τα πολλά τατουάζ του. Τα χρώματά του του κέρδισαν το παρατσούκλι "Demolition Man", σε σχέση με την ταινία με τον Σιλβέστερ Σταλόνε που κυκλοφόρησε την ίδια περίοδο. Η προσωπική του ζωή απασχόλησε ευρέως τα αμερικανικά μέσα ενημέρωσης, ειδικά κατά τη διάρκεια της συναναστροφής του με την τραγουδίστρια Μαντόνα και τον σύντομο γάμο του με την Κάρμεν Ελέκτρα. Η αστυνομία επενέβη σχεδόν 80 φορές μέσα σε οκτώ χρόνια στο πρώην σπίτι του στην Καλιφόρνια.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές Ντιτρόιτ Πίστονς Κατηγορία:Καλαθοσφαιριστές Σαν Αντόνιο Σπερς Κατηγορία:Καλαθοσφαιριστές Σικάγο Μπουλς Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Ντάλας Μάβερικς Κατηγορία:Καλαθοσφαιριστές φινλανδικών συλλόγων Κατηγορία:Καλαθοσφαιριστές αγγλικών συλλόγων Κατηγορία:Επαγγελματίες Παλαιστές Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές All-Star Game (NBA) Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί φωνής Κατηγορία:Καλαθοσφαιριστές Φουέρθα Ρέχια ντε Μοντερέι Κατηγορία:Εισαχθέντες στο Naismith Memorial Basketball Hall of Fame
Μιχάλης Λιάπης
Ο Μιχάλης Λιάπης (Αθήνα, 8 Μαΐου 1951) είναι Έλληνας πολιτικός, ο οποίος υπήρξε βουλευτής με τη Νέα Δημοκρατία και υπηρέτησε Υπουργός Μεταφορών και Επικοινωνιών της Ελλάδας από το 2004 μέχρι το 2007 και Υπουργός Πολιτισμού της Ελλάδας από το 2007 μέχρι το 2009.
Βιογραφικό
Γεννήθηκε το 1951 στην Αθήνα με καταγωγή από το Μεγάλο Χωριό Ευρυτανίας. Είναι γιος του Κωνσταντίνου Λιάπη και της Αντιγόνης Καραμανλή, αδελφής του ιδρυτή της Νέας Δημοκρατίας, Κωνσταντίνου Καραμανλή. Σπούδασε Νομική στο Πανεπιστήμιο Αθηνών. Έχει κάνει μεταπτυχιακές σπουδές στη Νομική Σχολή στο Παρίσι. Τον καιρό της Μεταπολίτευσης πρωταγωνίστησε στην ίδρυση της ΟΝΝΕΔ. Απέκτησε την άδεια του Δικηγόρου το 1976. Από το 1977 ως το 1980 εργάστηκε ως ειδικός συνεργάτης επί θεμάτων επικοινωνίας και δημοσίων σχέσεων του θείου του, τότε πρωθυπουργού. Το 1980 ο θείος του εξελέγη Πρόεδρος της Δημοκρατίας και ο Μιχάλης Λιάπης τον ακολούθησε ως Διευθυντής του Ιδιαίτερου Γραφείου του, όπου παρέμεινε μέχρι το 1985.
Το 1989 εξελέγη βουλευτής στη Β΄ Περιφέρεια Αθηνών και έκτοτε επανεκλεγόταν συνεχώς μέχρι και τις εκλογές του 2009. Διετέλεσε μέλος της Κοινοβουλευτικής Συνέλευσης της Δυτικοευρωπαϊκής Ένωσης (Πολιτική Επιτροπή και Επιτροπή Κανονισμού) και της Κοινοβουλευτικής Συνέλευσης του Συμβουλίου της Ευρώπης (Οικονομική Επιτροπή - Επιτροπή Μετανάστευσης). Επίσης, χρημάτισε Υφυπουργός Εμπορίου της Κυβέρνησης Κωνσταντίνου Μητσοτάκη από το Δεκέμβριο του 1992 για 10 μήνες (ως την πτώση της). Τον Μάιο του 1997 τοποθετήθηκε Γραμματέας Πολιτικού Σχεδιασμού και Προγράμματος της Νέας Δημοκρατίας. Επί σειρά ετών ήταν μέλος της Κοινοβουλευτικής Αντιπροσωπείας της Δυτικο-Ευρωπαϊκής Ένωσης και του Συμβουλίου της Ευρώπης.
Από τον Μάρτιο του 2004 μέχρι και το Σεπτέμβριο του 2007 διετέλεσε Υπουργός Μεταφορών και Επικοινωνιών. Μετά τις βουλευτικές εκλογές του 2007 του ανατέθηκε η θέση του Υπουργού Πολιτισμού, την οποία διατήρησε μέχρι και τον ανασχηματισμό της 7ης Ιανουαρίου του 2009.
Στις 3 Σεπτεμβρίου ανακοίνωσε την απόφασή του να μην είναι υποψήφιος στις εκλογές της 4ης Οκτωβρίου 2009 χαρακτηρίζοντας ως «ιστορικό λάθος για τη χώρα και ατόπημα για την παράταξη» την προκήρυξη πρόωρων εκλογών. Έχει συγγράψει τρία βιβλία πολιτικού περιεχομένου: «Για Μια Ριζοσπαστική Ανανέωση», «Για Ένα Νέο Ήθος» και «Για Μια Δημιουργική Ανατροπή».
Κριτική
Τον Ιούλιο του 2008 η εφημερίδα Ελευθεροτυπία ανέφερε πως ο Μιχάλης Λιάπης το 2005 ταξίδεψε στη Γερμανία με έξοδα της εταιρίας Siemens. Το ΠΑΣΟΚ ζήτησε την παραίτησή του, ο ίδιος δε αρνήθηκε ότι κάτι τέτοιο συνέβη παρουσιάζοντας παραστατικά από το ταξίδι. Συγκεκριμένα έδωσε στη δημοσιότητα τις αποδείξεις πληρωμής από τα τρία ξενοδοχεία που διέμεινε καθώς και τα αεροπορικά εισιτήρια, των οποίων η κράτηση είχε γίνει στο όνομά του. Για τα δημοσιεύματα αυτά δήλωσε πως θα κινηθεί νομικά εναντίον της εφημερίδας Ελευθεροτυπία.
Το όνομά του ενεπλάκη και στην υπόθεση της Siemens, για την οποία συστάθηκε εξεταστική επιτροπή από την Βουλή. Στις 16 Ιουλίου 2010 κατέθεσε στην εξεταστική επιτροπή της Βουλής. Στις 23 Ιανουαρίου 2011 εκδόθηκε το πόρισμα της επιτροπής, το οποίο περιελάμβανε τις απόψεις της πλειοψηφίας, δηλαδή μόνο των βουλευτών του ΠΑΣΟΚ. Σύμφωνα με αυτό προτεινόταν «η διερεύνηση περαιτέρω ευθυνών του» καθώς κατά το πόρισμα «ως υπουργός Μεταφορών και Επικοινωνιών παραβίασε το καθήκον ελέγχου που είχε κατά την νομοθεσία». Συγκεκριμένα του καταλογίζεται ότι «δεν προχώρησε στον έλεγχο για το αν τηρούνται οι νόμιμες διαδικασίες κατά την προμήθεια υλικών από τη Siemens και την ανάληψη τεχνικής υποστήριξης από αυτήν για λογαριασμό του ΟΤΕ παρά την ύπαρξη πληθώρας στοιχείων για κακοδιαχείριση του Οργανισμού». Σχετικά με τους χειρισμούς του όσον αφορά τον ΟΤΕ κατά το πόρισμα του καταλογίστηκε ευθύνη για ζημιά στον ΟΣΕ καθώς επί υπουργίας του ''«μισθώθηκαν από τα Ελληνικά Ναυπηγεία οκτώ αυτοκινητάμαξες προαστιακού τύπου για οκτώ μήνες με τίμημα 850.000 € τον μήνα, την συντήρηση των οποίων ανέλαβε η Siemens Hellas με κόστος 250.000 € τον μήνα. Αυτοί οι συρμοί είχαν αγορασθεί από τα Ελληνικά Ναυπηγεία στις 16.12.2006 αντί τιμήματος 10.000.000 € και πωλήθηκαν το φθινόπωρο του 2008 στη MAN 10.000.000 €»''. Κατά την εξεταστική επιτροπή η παράθεση των παραπάνω αριθμών αποδείκνυε την ζημιά του ΟΣΕ. Στο ίδιο πόρισμα ελεγχόταν για την υπογραφή της σύμβασης για τον Προαστιακό Σιδηρόδρομο, για την προμήθεια του συστήματος επικοινωνίας GSM-R καθώς και για τους χειρισμούς του σχετικά με το έργο φορητών ηλεκτρονικών ξεναγών που θα προμήθευε η Siemens τα ελληνικά μουσεία την περίοδο που διετέλεσε υπουργός Πολιτισμού. Στις 14 Μαρτίου 2012 η Εισαγγελία Πρωτοδικών της Αθήνας, με έγγραφό της προς την Βουλή κατέθεσε αίτημα διερεύνησης ποινικών ευθυνών του πρώην υπουργού Μεταφορών Μιχάλη Λιάπη σχετικά με τα καταγγελλόμενα σκάνδαλα στον ΟΣΕ την περίοδο 2004 - 2007.
Σχετικά με το πόρισμα της εξεταστικής επιτροπής της Βουλής ο Μιχάλης Λιάπης προχώρησε σε δηλώσεις αναφέροντας μεταξύ άλλων ότι επρόκειτο για «σκάνδαλο του ΠΑΣΟΚ που επιχειρήθηκε να μετακυληθεί στη Νέα Δημοκρατία». Για την θητεία του ως υπουργός Μεταφορών δήλωσε ότι «ουδεμία υπογραφή έβαλε τόσο για τον ΟΣΕ όσο και για τον ΟΤΕ», ότι ως «υπουργός δεν είχε αρμοδιότητα ελέγχου των πράξεων της διοίκησης του ΟΤΕ καθώς και το ότι οι διαγωνισμοί στον ΟΣΕ πραγματοποιήθηκαν βάσει του Κοινοτικού και Εθνικού Δικαίου και ότι ελέγχθηκε κατ’ επανάληψη η νομιμότητα των πράξεών του, από όλα τα συντεταγμένα όργανα της Πολιτείας, αλλά και των Βρυξελλών». Επίσης τόνισε ότι επί θητείας του στο υπουργείο πολιτισμού καταγγέλθηκε σύμβαση της Siemens με αποτέλεσμα η εταιρεία «να υποχρεωθεί να επιστρέψει όλες τις ποινικές ρήτρες» καθώς επίσης και πως «κατατέθηκε αγωγή εναντίον της για περαιτέρω αποζημιώσεις υπέρ του ελληνικού Δημοσίου».
Στις 4 Ιανουαρίου 2014 ύστερα από καταγγελίες που έγιναν στα ΜΜΕ ο Μιχάλης Λιάπης κατηγορήθηκε για σπατάλη κοινοτικών χρηματοδοτήσεων τις οποίες χρησιμοποίησε για να ανακαινίσει την οικία του στην Ευρυτανία. Το συνολικό ποσό άγγιξε τις 10 εκ. δραχμές. Ο βουλευτής της ΝΔ Κωνσταντίνος Κοντογεώργος ήταν επίσης συγκατηγορούμενος σε βαθμό κακουργήματος στο εν λόγω σκάνδαλο. Ο αδερφός του πρώην υπουργού δήλωσε ότι ολόκληρο το χωριό της περιοχής πήρε επιδότηση και πως το σπίτι λειτούργησε ως ξενώνας. Μεταξύ άλλων αποκαλύφθηκε ότι ο Μ. Λιάπης «πείραζε» και το ρολόι της ΔΕΗ στην οικία του ώστε να πληρώνει χαμηλότερα ποσά για τους λογαριασμούς.
Σύλληψη και καταδίκη
Στις 17 Δεκεμβρίου 2013 ο Μιχάλης Λιάπης συνελήφθη από την ελληνική αστυνομία ενώ οδηγούσε το αυτοκίνητο του και παραβίασε πινακίδα STOP. Οι αρχές διαπίστωσαν ότι το όχημα ήταν ανασφάλιστο και οι πινακίδες πλαστές, ενώ ο πρώην υπουργός δεν έφερε στη κατοχή του δίπλωμα οδήγησης. Με αφορμή το εν λόγω γεγονός η ΝΔ προχώρησε σε οριστική διαγραφή του από μέλος του κόμματος.
Ο Μιχάλης Λιάπης δε παρέστη στη δίκη, αλλά αντ' αυτού πραγματοποίησε ταξίδι-διακοπές στην Κουάλα Λουμπούρ. Κατά την επιστροφή του από τη Μαλαισία στις 27 Δεκεμβρίου 2013 χαρακτήρισε το ταξίδι του «ψυχική εκτόνωση».
Στις 30 Δεκεμβρίου 2013 ο Μιχάλης Λιάπης καταδικάστηκε σε ποινή φυλάκισης 4 ετών, εξαγοράσιμη προς 50 Ευρώ ημερησίως. . Για δεύτερη συνεχόμενη φορά ο πρώην υπουργός επέλεξε να μην εμφανιστεί στη δίκη παρόλο που λίγες ημέρες πριν είχε δηλώσει ότι θα παραστεί.
Πηγές
Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες υπουργοί Μεταφορών και Επικοινωνιών Κατηγορία:Έλληνες υπουργοί Πολιτισμού Κατηγορία:Έλληνες υφυπουργοί Εμπορίου Κατηγορία:Οικογένεια Καραμανλή
Μέμνων (μυθολογία)
Στην ελληνική μυθολογία ο Μέμνων ήταν βασιλιάς της Αιθιοπίας, γιος της Ηούς και του Τιθωνού, εγγονός του Λαομέδοντα και ανιψιός του Πριάμου. Σύμφωνα με αυτήν, του αποδίδεται η ίδρυση των Σούσων, ονομάστηκε Μεμνώνιο, όπου έφθασε, αφού πέρασε πρώτα από την Αίγυπτο.
Ο μύθος
thumb|Η Ηώς ανασηκώνει το πτώμα του γιου της Μέμνωνα. Αττικό ερυθρόμορφο αγγείο του ζωγράφου [[Δούρις|Δούριδος από την Καπύη της Ιταλίας, περ. 480-490 π.Χ., η λεγόμενη «Πιετά του Μέμνωνος».]] Ο Μέμνων ανατράφηκε από τις Εσπερίδες. Όταν βασίλευε στην Αιθιοπία, την περίοδο του Τρωικού Πολέμου, προσέτρεξε αρωγός στον θείο του Πρίαμο, εναντίον των Ελλήνων. Τα κατορθώματα τού Μέμνωνα στον πόλεμο αυτό περιγράφονται στη «Μικρή Ιλιάδα» και στο επικό ποίημα «Αιθιοπίς». Ο Μέμνων μονομάχησε με τον Αίαντα, χωρίς να υπάρξει νικητής. Στο πεδίο της μάχης βρέθηκε αντιμέτωπος του Αντιλόχου (που είχε τρέξει να βοηθήσει τον πατέρα του Νέστορα, που κινδύνευε) και τον σκότωσε. Τότε ο Αχιλλέας, φίλος του Αντίλοχου, όρμησε εναντίον του Μέμνωνα. Η Ηώς και η μητέρα του Αχιλλέα, η Θέτις, φοβήθηκαν για την τύχη των παιδιών τους και ικέτευσαν τον Δία να παρέμβει. Ο Δίας ζύγισε τις μοίρες των δύο μαχητών και η μοίρα του Μέμνωνα βάρυνε περισσότερο στον ζυγό. Μετά από αυτό, ο Αχιλλέας σκότωσε τον Μέμνωνα, αλλά η Ηώς επέτυχε από τον Δία να καταστεί ο γιος της αθάνατος. Η Ηώς παρέλαβε το σώμα του Μέμνωνα από την Τροία και το μετέφερε στην Αιθιοπία. Τα δάκρυα που έχυσε τότε η Ηώς, η θεότητα της Αυγής, έγιναν κατά τον μύθο οι σταγόνες της δρόσου, που βρίσκουμε πολλά πρωϊνά επάνω στα φυτά. Εξάλλου οι σύντροφοι του Μέμνωνα που τον θρήνησαν, μεταμορφώθηκαν σε πουλιά, τις Μεμνωνίδες όρνιθες, ενώ σύμφωνα με άλλη εκδοχή τα πτηνά αυτά γεννήθηκαν από τη στάχτη του Μέμνωνα, μετά την καύση του σώματός του. Κάθε χρόνο από τότε εμφανίζονταν γύρω από τον τάφο του ήρωα, σαν να τον θρηνούσαν. Κατά μία παράδοση, ο τάφος του Μέμνωνα βρισκόταν στην εκβολή του ποταμού Αισήπου, στα παράλια του Ελλησπόντου, ενώ κατ΄ άλλη στη δυτική όχθη του Νείλου, στις Θήβες της Αιγύπτου. Στην περιοχή αυτή υπάρχουν δυο μεγάλα αγάλματα με ύψος 16 έως 18 μ. και βάρος 800 τόνων το καθένα, τα οποία κατασκευάστηκαν από τον φαραώ Αμένωφι Γ΄ το 1360 π.Χ. Αν και παριστάνουν τον ίδιο τον φαραώ, ονοματίζονται ως "Κολοσσοί του Μέμνωνα" και γύρω από αυτά αναφέρονται διάφοροι μύθοι, που σχετίζονται με τον Μέμνωνα, καταγεγραμμένοι από τον Στράβονα και τον Παυσανία.
Εξωτερικοί σύνδεσμοι
Κατηγορία:Τρώες Κατηγορία:Μυθικοί βασιλείς της Αιθιοπίας Κατηγορία:Αιθίοπες Κατηγορία:Τρωικός Πόλεμος
Σφαγή της Κω
Η Σφαγή της Κω (ιταλικά: Eccidio di Kos) ήταν έγκλημα πολέμου, που διαπράχθηκε στις αρχές Οκτωβρίου 1943 από τη Βέρμαχτ εναντίον των Ιταλών αιχμαλώτων του στρατού της Κω, στα Δωδεκάνησα, τα οποία μέχρι εκείνη τη χρονική στιγμή βρίσκονταν υπό Ιταλική κατοχή. Περίπου εκατό Ιταλοί αξιωματικοί εκτελέστηκαν υπό τις διαταγές του στρατηγού Φρίντριχ-Βίλχελμ Μύλλερ, αφού θεωρήθηκαν προδότες δείχνοντας αντίσταση στη γερμανική εισβολή στο νησί (γνωστή ως Μάχη της Κω, μέρος της εκστρατείας των Δωδεκανήσων).
Ιστορικό
Η Κως καταλήφθηκε από την Ιταλία κατά τον Ιταλο-Τουρκικό πόλεμο του 1912, ο οποίος τερμάτισε τη μακρά οθωμανική κυριαρχία στο νησί. Κατά τη διάρκεια του Δευτέρου Παγκοσμίου Πολέμου, η Κως έγινε σημαντική λόγω ενός αεροδρομίου κοντά στην Αντιμάχεια. Η ανακωχή του Cassibile στις 8 Σεπτεμβρίου 1943, η οποία όριζε την παράδοση της Ιταλίας στους Συμμάχους, προκάλεσε ενθουσιασμό τόσο στον ιταλικό στρατό όσο στον τοπικό πληθυσμό με την ελπίδα ότι θα τελειώσει σύντομα ο πόλεμος. Οι λίγοι Γερμανοί στο νησί συνελήφθησαν και εύκολα αφοπλίστηκαν. Λίγο αργότερα, περισσότερα από 1.500 Βρετανοί προσγειώθηκαν στην Κω για να βοηθήσουν τους περίπου 4.000 Ιταλούς στρατιώτες να υπερασπιστούν το νησί από μια πιθανή γερμανική εισβολή.
Την αυγή της 3ης Οκτωβρίου, η 22η γερμανική αερομεταφερόμενη μεραρχία προσγείωσης (τότε σταθμευμένη στην Κρήτη), με επικεφαλής τον στρατηγό Φρίντριχ-Βίλχελμ Μύλλερ, ξεκίνησε την Επιχείρηση «Πολική Αρκούδα» με προσγείωση σε τρεις διαφορετικές τοποθεσίες στο νησί, τόσο από τη θάλασσα όσο και από τον αέρα. Κατά τη διάρκεια της μάχης δεν υπήρχε συντονισμός μεταξύ των Ιταλών και των Βρετανών, η RAF δεν μπόρεσε να παράσχει αεροπορική κάλυψη και η έλλειψη επαρκούς πυροβολικού επέτρεψε στο 10ο Σώμα της Λουφτβάφε να πραγματοποιήσει εναέριους βομβαρδισμούς. Έτσι, παρόλο που οι επίγειες δυνάμεις που υπερασπίζονταν την Κω ξεπερνούσαν κατά πολύ τις Γερμανικές (περίπου 5.500 Άγγλοι και Ιταλοί έναντι 1.000 περίπου Γερμανών), παραδόθηκαν στις 4 Οκτωβρίου. Συνολικά 1.388 Βρετανοί και 3.145 Ιταλοί συνελήφθησαν και συγκεντρώθηκαν στο Κάστρο Νερατζιά της πόλης της Κω.